Vns wil ein lieht̾ ſvmer komē
Vns wil ein lieht̾ ſvmer komē·
mit ſchoͤnē blv̊mē wūneklich·
d̾ vogel ſanc habe ich v̾nomē·
dú heide iſt manig̾ varwe rich·
des froͤit ſich dú nahtegal·
gegē dē wūneklichē meien
d̾ nv grůnet vb̾al·

Swie gar dú heide ī gruͤne ſtat·
doch tůn ichs w̾den frowē kvnt·
dc mich ein wib v̾ſvmet hat·
an froͤidē nv vil manige ſtūt·
d̾ ich vil gedienet han·
ich klages iv w̾dē frowē allen
ſi kan dieneſt niht v̾ſtan·

Got gebe ir ſelde vn̄ ere vil
got gebe ir mengē gůten tag·
mit dienſte ich vō ir ſcheidē wil·
ſwie ſi niht trúwē gegē mir pflag·
ie doch ſo wil ich wúnſchē ir·
dc ſi niht arger mīne pflege
ſwie ſi niht habe gelonet mir·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse